CELEX: E2016P0021
Language: hu
Date: 2016-12-20 00:00:00
Title: A Fürstliches Obergericht 2016. december 20-án kelt, a Pascal Nobile kontra DAS Rechtsschutz-Versicherungs AG ügyben az EFTA-Bírósághoz benyújtott tanácsadói vélemény iránti kérelme (Case E-21/16)

18.5.2017   
            
            
               HU
            
            
               Az Európai Unió Hivatalos Lapja
            
            
               C 155/7
            
         A Fürstliches Obergericht 2016. december 20-án kelt, a Pascal Nobile kontra DAS Rechtsschutz-Versicherungs AG ügyben az EFTA-Bírósághoz benyújtott tanácsadói vélemény iránti kérelme
   (Case E-21/16)
   (2017/C 155/05)
   A Fürstliches Obergericht 2016. december-20-i, a Bíróság Hivatalához 2016. december 20-án beérkezett levelében tanácsadói vélemény iránti kérelmet nyújtott be az EFTA-Bírósághoz a Pascal Nobile kontra DAS Rechtsschutz-Versicherungs AG ügyben, az alábbi kérdéseket illetően:
   
               1.
            
            
               Ellentétes-e a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelv (Szolvencia II) 201. cikke (1) bekezdésének a) pontjával egy jogvédelmi biztosító és egy biztosított személy közötti olyan szerződéses megállapodás, amely szerint a biztosított személy kötelezettségszegése mentesíti a biztosítót a kötelezettségei alól, ha a biztosított személy a jogvédelmi biztosító hozzájárulása nélkül ügyvédet bíz meg az érdekei képviseletével olyan időpontban, amikor a jogvédelmi biztosítási szerződés szerint a biztosított személy jogosult lenne követelést előterjeszteni?
            
         
               2.
            
            
               Amennyiben az 1. kérdésre adott válasz nemleges: A peres eljárások során a 2009/138/EK irányelv 201. cikke (1) bekezdésének a) pontjában említett vizsgálat vagy eljárás megindulása megalapozza-e a szabad ügyvédválasztást? A releváns időpont kizárólag a bírósági eljárás hivatalos kezdetén (a kereset bírósághoz való benyújtása) alapul vagy előzetes lépések is beleszámítanak, és ha igen, melyek ezek?
            
         
               3.
            
            
               Amennyiben az 1. és 2. kérdésre 2017. január 16. után születik válasz?
               
                           a)
                        
                        
                           Minden körülmények között kizárja-e az EGT–megállapodás 3. cikkében megállapított jóhiszemű együttműködés elve, hogy a nemzeti bíróságok kétségbe vonják az EFTA-Bíróság határozatainak érvényességét?
                        
                     
                           b)
                        
                        
                           Amennyiben a 3. a) kérdésre adott válasz nemleges: Milyen körülmények között kérdőjelezhetik meg a nemzeti bíróságok az EFTA-Bíróság határozatainak érvényességét anélkül, hogy ezzel megsértenék az EGT–megállapodás 3. cikkében megállapított jóhiszemű együttműködés elvét?